LITTERATUREN+PÅ+1500-TALLET

=Sammendrag= Tidlig på 1500-tallet utfordret Luther, Calvin og andre pavekirkens autoritet. Martin Luther (1483-1546) utnyttet de nye mulighetene boktrykkerkunsten gav til å spre løpesedler, salmer og religiøse kampskrifter. Med sin store bibeloversettelse gjorde han Guds ord tilgjengelig også for alle dem som ikke kunne latin. Luthers kongstanke var at folket måtte høre og forstå Skriftens ord på sitt eget språk. I 1536 ble reformasjonen innført i det dansk-norske kongedømmet. Men i Norge ble ikke trosskiftet båret fram av noen ny religiøs vekkelse, slik tilfellet var ellers i Nord-Europa. Det kom etter forordning fra København. Den katolske kirkens fall innebar samtidig dødsstøtet for det som var igjen av norsk politisk selvstendighet. De lutherske prestene møtte derfor betydelig motstand i folket, og mange av dem ble drept og lemlestet. Topografiske skrifter og landskapsbeskrivelser er noe av det som vokser fram i litteraturen vår på 1500-tallet. Av de fåtallige norske skribentene fra denne tiden, er Absalon Pedersson Beyer og Peder Claussøn de to viktigste. HJEM